CELEX: 22019D1400
Language: sl
Date: 2019-03-29 00:00:00
Title: Sklep Skupnega odbora EGP št. 84/2019 z dne 29. marca 2019 o spremembi Priloge IX (Finančne storitve) k Sporazumu EGP [2019/1400]

12.9.2019   
               
               
                  SL
               
               
                  Uradni list Evropske unije
               
               
                  L 235/5
               
            
         SKLEP SKUPNEGA ODBORA EGP št. 84/2019
         z dne 29. marca 2019
         o spremembi Priloge IX (Finančne storitve) k Sporazumu EGP [2019/1400]
         SKUPNI ODBOR EGP JE –
         ob upoštevanju Sporazuma o Evropskem gospodarskem prostoru (v nadaljnjem besedilu: Sporazum EGP) in zlasti člena 98 Sporazuma EGP,
         ob upoštevanju naslednjega:
         
                     (1)
                  
                  
                     Uredbo (EU) 2017/1129 Evropskega parlamenta in Sveta z dne 14. junija 2017 o prospektu, ki se objavi ob ponudbi vrednostnih papirjev javnosti ali njihovi uvrstitvi v trgovanje na reguliranem trgu, in razveljavitvi Direktive 2003/71/ES (1) je treba vključiti v Sporazum EGP.
                  
               
                     (2)
                  
                  
                     Uredba (EU) 2017/1129 razveljavlja Direktivo 2003/71/ES Evropskega parlamenta in Sveta (2), ki je vključena v Sporazum EGP in jo je zato treba v okviru Sporazuma EGP razveljaviti z učinkom od 21. julija 2019.
                  
               
                     (3)
                  
                  
                     Prilogo IX k Sporazumu EGP bi bilo zato treba ustrezno spremeniti –
                  
               SPREJEL NASLEDNJI SKLEP:
         
            Člen 1
            Priloga IX k Sporazumu EGP se spremeni:
            
                        1.
                     
                     
                        točka 29b (Direktiva 2003/71/ES Evropskega parlamenta in Sveta) se črta z učinkom od 21. julija 2019;
                     
                  
                        2.
                     
                     
                        za točko 29bc (Delegirana uredba Komisije (EU) 2016/301) se vstavi naslednje:
                        
                                    „29bd.
                                 
                                 
                                    
                                       32017 R 1129: Uredba (EU) 2017/1129 Evropskega parlamenta in Sveta z dne 14. junija 2017 o prospektu, ki se objavi ob ponudbi vrednostnih papirjev javnosti ali njihovi uvrstitvi v trgovanje na reguliranem trgu, in razveljavitvi Direktive 2003/71/ES (UL L 168, 30.6.2017, str. 12).
                                 
                              Za namene tega sporazuma se določbe Uredbe uporabljajo z naslednjimi prilagoditvami:
                        
                                    (a)
                                 
                                 
                                    Ne glede na določbe Protokola 1 k temu sporazumu se izraza ‚država(-e) članica(-e)‘ in ‚pristojni organi‘, če v tem sporazumu ni drugače določeno, razumeta tako, da poleg svojega pomena v Uredbi vključujeta tudi države Efte oziroma njihove pristojne organe.
                                 
                              
                                    (b)
                                 
                                 
                                    Sklicevanja na druge akte v Uredbi se štejejo za ustrezna v obsegu in obliki, v kateri so navedeni akti vključeni v Sporazum.
                                 
                              
                                    (c)
                                 
                                 
                                    V členu 9(3) se za besedilom ‚21. julijem 2019‘ in ‚21. julija 2019‘ vstavi besedilo ‚ali datumom začetka veljavnosti Sklepa Skupnega odbora EGP št. 84/2019 z dne 29. marca 2019, če slednje nastopi pozneje,‘ oziroma ‚ali datuma začetka veljavnosti Sklepa Skupnega odbora EGP št. 84/2019 z dne 29. marca 2019, če slednje nastopi pozneje,‘.
                                 
                              
                                    (d)
                                 
                                 
                                    V členu 22(11) se besedna zveza ‚prava Unije‘ nadomesti z besedno zvezo ‚Sporazuma EGP‘.
                                 
                              
                                    (e)
                                 
                                 
                                    V drugem stavku člena 33(5) se za besedo ‚ESMA‘ vstavi besedilo ‚ali Nadzorni organ Efte, odvisno od primera,‘.
                                 
                              
                                    (f)
                                 
                                 
                                    V členu 34(1) se, kar zadeva države Efte, za besedo ‚ESMA‘ vstavi besedilo ‚in Nadzornim organom Efte‘.
                                 
                              
                                    (g)
                                 
                                 
                                    V členu 35(2) se besedna zveza ‚prava Unije‘ nadomesti z besedno zvezo ‚Sporazuma EGP‘.
                                 
                              
                                    (h)
                                 
                                 
                                    V drugem stavku člena 37(3) se za besedo ‚ESMA‘ vstavi besedilo ‚ali Nadzorni organ Efte, odvisno od primera,‘.
                                 
                              
                                    (i)
                                 
                                 
                                    V členu 38(2)(d) se besedilo ‚zadevnim pravom Unije‘ glasi ‚zadevnimi določbami Sporazuma EGP‘.
                                 
                              
                                    (j)
                                 
                                 
                                    V členu 46(3) se za besedilom ‚21. julijem 2019‘ in ‚21. juliju 2019‘ vstavi besedilo ‚ali datumom začetka veljavnosti Sklepa Skupnega odbora EGP št. 84/2019 z dne 29. marca 2019, če slednje nastopi pozneje,‘ oziroma ‚ali datumu začetka veljavnosti Sklepa Skupnega odbora EGP št. 84/2019 z dne 29. marca 2019, če slednje nastopi pozneje,‘.
                                 
                              
                                    (k)
                                 
                                 
                                    V členu 49(2) in (3) se za besedilom ‚21. julija 2019‘ vstavi besedilo ‚ali datuma začetka veljavnosti Sklepa Skupnega odbora EGP št. 84/2019 z dne 29. marca 2019, če slednje nastopi pozneje,‘.
                                 
                              
                                    (l)
                                 
                                 
                                    V členu 49(2) se besedilo ‚21. julija 2018‘ in besedilo ‚20. julija 2017‘ glasi ‚datuma začetka veljavnosti Sklepa Skupnega odbora EGP št. 84/2019 z dne 29. marca 2019‘.“
                                 
                              
                  
         
            Člen 2
            Besedilo Uredbe (EU) 2017/1129 v islandskem in norveškem jeziku, ki se objavi v Dopolnilu EGP k Uradnemu listu Evropske unije, je verodostojno.
         
         
            Člen 3
            Ta sklep začne veljati 30. marca 2019 ali dan po predložitvi zadnjega uradnega obvestila v skladu s členom 103(1) Sporazuma EGP (*1), pri čemer se upošteva poznejši datum.
         
         
            Člen 4
            Ta sklep se objavi v sklopu EGP Uradnega lista Evropske unije in Dopolnilu EGP k Uradnemu listu Evropske unije.
         
         
            V Bruslju, 29. marca 2019
            
               
                  Za Skupni odbor EGP
               
               
                  Predsednik
               
               Claude MAERTEN
            
         
         
            (1)  UL L 168, 30.6.2017, str. 12.
         
            (2)  UL L 345, 31.12.2003, str. 64.
         
            (*1)  Navedene so ustavne zahteve.